**Төмөрбулаг сумын ИТХ-ын ажлын**

**арга барилаас**

2017.12.03

* Сум орон нутгаа хөгжүүлэх урт, дунд хугацааны хөтөлбөр, бодлогууд болон НӨУЁБ-ын үйл ажиллагаанд мөрдөгдөх эрх зүйн баримт, дүрэм, журмуудыг боловсруулан мөрдөж хэвшсэн.
* ИТХ-ын төлөөлөгч, тэргүүлэгч, ИНХ-ын дарга нарт ИТХ-ын үйл ажиллагаанд мөрдөн ажиллах бүхий л баримт бичиг, холбогдох хууль тогтоомжоор тухай бүр нь гарын авлага бэлтгэн өгч, ИТХ-ын хуралдаанд оролцох үед нь тухайн хурлаар хэлэлцэх асуудлын талаар гарын авлага, материал бэлтгэн өгч хэвшсэн.
* Орон нутаг, иргэдэд тулгамдаж байгаа шийдвэрлэгдвэл зохих бодлогын чанартай асуудлыг нийт иргэдээс авсан санал, судалгааны үндсэн дээр тодорхойлж, дэс дараатай шийдвэрлэж ажилладаг.
* Иргэдийн хууль эрх зүйн мэдлэг, боловсролыг дээшлүүлэх зорилгоор Иргэний танхимаар дамжуулан хууль эрх зүйн зөвлөгөө өгч байгаа болон "Төлөөлөгчдийн нэрэмжит өдөр"-ийг жил бүр баг тус бүрт зохион байгуулж, НӨУЁБ-ынхаа ажлыг тайлагнах, иргэдэд нийгэм, эрүүл мэнд, соёлын үйлчилгээ хүргэж, урлаг спортын тэмцээн, наадам явуулдаг.
* Төлөөлөгчдийг иргэдтэй харилцах дэвтэртэй болгож, тэдний гаргасан оновчтой санал, санаачилга, туршлагыг нь бусдад сурталчилан товхимол, гарын авлага болгон ашигладаг.
* Төлөөлөгч, тэргүүлэгчид, БИНХ-ын тэргүүлэгчдийн ажлыг дээшлүүлэх, тэдний хууль эрх зүйн боловсролыг сайжруулахын тулд улирал бүр нэгдсэн сургалт семинар хийдэг.
* Хурлын Тэргүүлэгчдээс Төлөөлөгч бүртэй сонгуулийн бүрэн эрхийн хугацаанд мөрдөх хариуцлагын гэрээтэй ажиллаж тэднийг тойрогтоо ажиллахад нь холбогдох хуулийн болон бусад мэдээ, мэдээллийн гарын авлагаар хангаж, санхүүгийн дэмжлэг туслалцаа үзүүлдэг.
* ИТХ-ын тэргүүлэгч нарт багуудын ИНХ-ын ажлыг хариуцуулж мэргэжил арга зүйн зөвлөгөөгөөр ханган төлөөлөгч бүрийг сонгосон тойргийнхоо айл өрхийн нийгэм, эдийн засгийн статистик судалгаатай болгож жил бүр шинэчлэн судалгаандаа тулгуурлан дараа жилд хэрэгжүүлэх ажил, бодлого, зорилтыг тодорхойлдог.
* ИТХ-аас жилд 2-оос доошгүй болон төлөөлөгч бүр жилд 1-ээс доошгүй бүтээлч ажил хийх төлөвлөгөөтэй ажилладаг. Тухайлбал: Байгаль орчныг хамгаалж, булаг ус, түүх соёлын дурсгалт газруудыг хамгаалалтанд авах, мал сүргийн омог, бүтцийг сайжруулах, үзэсгэлэн худалдаа зохион байгуулах, иргэдэд ажлын байр бий болгох гэх мэт.
* Багийн ИНХ-ын ажлыг сайжруулах чиглэлээр санаачилгатай ажиллаж, ИНХ-ын бичиг баримтын боловсруулалт хөтлөлт, дотоод ажлыг төрийн албаны стандартын хэмжээнд болгох ажлыг хэрэгжүүлж, багуудын ИНХ-ын ажлын дэвтрийг санаачлан хийлгэсэн.
* Хууль сурталчилах ажлын хүрээнд ЕБС-ийн сурагчдын дунд болон баг байгууллагуудын дунд жил бүр “Дэвжээ” тэмцээн, илтгэл, эссэ бичлэг, гар зургийн уралдааныг зохион байгуулж, спортын болон “АСК” , “АХА” тэмцээн зохион байгуулж хэвшсэн.
* ИТХ-ын болон Тэргүүлэгчдийн хуралдааны зарыг багийн ИНХ-ын дарга, Засаг даргаар урьдчилан иргэдэд хүргэх, байгууллагын мэдээллийн самбарт болон гудамж талбайд зар тавих хэлбэрээр иргэдэд мэдээлж, иргэдийн оролцоотой зохион байгуулах ажлыг тогтмолжуулсан.
* ИТХ-ын ээлжит сонгуулийн бүрэн эрхийн хугацааны эхний 2 жилд төлөөлөгчдийг мэргэшүүлэх чиглэлээр Улс төрийн боловсролын академийн болон МНУХ-ны сургалтанд суралцуулж байгаа.
* ИТХ-ын төлөөлөгчдийг үйл ажиллагаагаа хэрэгжүүлэхэд нь зориулж орон нутгийн давсан орлогоос жил бүр 200.0 мянга хүртэл төгрөгний зардлыг баталж, бүрэн эрхээ хэрэгжүүлэхэд нь дэмжлэг туслалцаа үзүүлдэг.
* ИТХ-ын дэргэдэх хороодын гишүүдэд ажлын дэвтэр хийлгэж, үйл ажиллагаа явуулах зардлыг нь санхүүжүүлдэг.
* ИТХ-ын Тэргүүлэгчдийн 1 удаанийн хуралд оролцох урамшууллыг давсан орлогоос тодорхой хувиар санхүүжүүлдэг.
* ИТХ-аас жилд 1-ээс доошгүй удаа иргэдийн дунд санал асуулга явуулж, гарсан үр дүнд суурилан ажлаа төлөвлөн ажилладаг.
* Хэлэлцүүлгийг улирал бүр 1-ээс доошгүй удаа иргэдийн санаачилгыг үндэслэн орон нутагт тулгамдсан асуудлаар зохион байгуулж байгаа.
* Иргэдэд ИТХ-ын үйл ажиллагаа, хууль эрх зүйн талаар уншиж судлах гарын авлагыг жилд 2-оос доошгүй удаа бэлтгэн өгдөг.
* ИТХ-ын төлөөлөгчдийг албан бланк, бичиг хэргийн материал, хуулийн эмхэтгэл, гарын авлагаар хангаж ажилласнаар төлөөлөгчдийн хууль эрх зүйн мэдлэг дээшилж, ИТХ-ын төлөөлөгчдөөс сумын Засаг дарга болон байгууллагын дарга эрхлэгч, төрийн албан хаагчдад асуулга тавих ажил хэрэгжиж байгаа.
* ИТХ-ын Тэргүүлэгчдийг суманд байгуулагдсан салбар зөвлөл ажлын хэсгийн бүрэлдэхүүнд оруулах, ЗДТГ-ын ажлын хэсэгтэй хамтарсан хяналт шалгалтын ажилд оролцуулах суманд зохион байгуулагдсан сургалт семинарт арга хэмжээнд тогтмол оролцуулах зэргээр байнгын үйл ажиллагаатай ажиллуулж байгаа.
* ИНХ-ын дарга нарын ажиллах нөхцөл боломжийг хангах ажлын хүрээнд бүх багийн ИНХ-ын дарга нарыг ажлын өрөөтэй болгож, ИНХ-ын дарга нарт шинээр ширээ, сандал, мэдээллийн самбар хийлгэж, зарим ИНХ-ын дарга нарт өмнө нь ашиглагдаж байсан сейф, шүүгээ, комьютер, хэвлэгч болон бусад эд хогшлыг өгч ажиллах боломжийг нь дээшлүүлсэн.
* Багуудын ИНХ тус бүрийг ажлын дэвтэр болон үйл ажиллагаагаа сурталчлах мэдээллийн самбарыг шинээр хийлгэж, хурлын зарыг тараах болон бусад ажлын хэрэгцээнд нь зориулан бензин шатахууны дэмжлэг үзүүлэн, ИНХ-ын дарга жилд 2 удаа сургалтанд хамруулж, сар бүр хууль эрх зүйн болон ажил төрлийн чиглэлийн зөвлөгөө өгч, гарын авлага материалаар ханган ажиллаж байна.
* Хурлын төлөөлөгч нарт баяр ёслолын үеэр болон гачигдал гарсан үед нь урамшуулал тэтгэмж олгож, тээвэр шатахууны тусламж үзүүлж, ИТХТ-ээс баталсан ажил дүгнэх журмын дагуу ИТХ-ын төлөөлөгч, тэргүүлэгч, багийн ИНХ-ын дарга нарын ажлыг дүгнэж ИТХТ-ийн хурлаар хэлэлцэн тухайн онд ИТХ-ын төлөөлөгчийн төлөөллийн үүргээ үр дүнтэй хэрэгжүүлэн, идэвх санаачлага, үр дүнтэй ажлаараа хамт олноо тэргүүлсэн ИТХ-ын төлөөлөгч, тэргүүлэгч, ИНХ-ын дарга нарыг “Оны шилдэг” –ээр шалгаруулан сумын ИТХ-ын цом, хүндэт өргөмжлөл, мөнгөн шагналаар шагнаж урамшуулж хэвшсэн.
* Жил бүр ИТХ-аас санаачлан бусад байгууллагуудтай хамтран 1-ээс доошгүй сумын зөвлөгөөнийг зохион байгуулж хэвшсэн.
* ТББ-лага, шашин сүм хийдийн байгууллагын үйл ажиллагааг дэмжин ажилладаг Тухайлбал: Сүсэгтэн олны хүсэлтээр Мөрөнгийн Гандандаржаалин хийдийн лам нарыг жил бүр суманд авчирч ном хуруулах, аймгийн Нутгийн зөвлөлтэй хамтран Ганжуур данжуур судар гороолох ажлуудыг зохион байгуулж байгаа. Мөн сумын Ахмадын хороо, Эмэгтэйчүүд, Залуучууд, Оюутны холбоо аймаг, хот дахь төрийн бус байгууллагын санаачилгыг дэмжиж хамтран ажилладаг.
* Хууль тогтоомжийн хэрэгжилтийг биелүүлэх талаар идэвх, санаачилга гарган, үр дүнтэй ажиллаж, ИТХ-ын байгууллагатай хамтран ажилладаг байгууллага, ААН, төрийн болон хувийн хэвшлийн ажилтнуудыг “Оны шилдэг”-ээр 7-9 төрөлд нэр дэвшүүлэн шалгаруулж, шагнаж урамшуулдаг. Үүнд:
* 1. Шилдэг төрийн бус байгууллага
* 2. Шилдэг аж ахуйн нэгж
* 3. Шилдэг худалдаа үйлчилгээний ажилтан
* 4. Шилдэг холбоо
* 5. орон нутгийн Шилдэг менежер
* 6. Шилдэг төрийн түшээ
* 7. Шилдэг багш гэх мэт.
* МНУХ-ны үйл ажиллагааг сурталчлан ажиллаж, Нутгийн удирдлага сэтгүүлийг захиалуулж, төлөөлөгчдийн уншиж судлах гарын авлага болгон ашиглаж хэвшсэн.
* Сумын ИТХ-ын үйл ажиллагааны талаар 2002, 2006 онуудад аймгийн ИТХ-ын Тэргүүлэгчдийн хуралдаанд “Төлөөлөгчидтэйгээ хэрхэн ажиллаж байгаа тухай” сонсгол мэдээллийг, аймгийн ГХУСАЗСЗ-ийн хуралд “ГХУСА-ыг ажлыг эрчимжүүлэх талаар зохион байгуулж байгаа ажлын үр дүнгийн тухай” сонсгол, мэдээллийг 2007, 2011, 2014 онуудад тус тус оруулж хэлэлцүүлэн ажлаа тайлагнаж, туршлагаа танилцуулсан.
* 2014 онд Монголын нутгийн удирдлагын холбоо ТББ-лага, Мерси кор Олон Улсын байгууллагын “Орон нутгийн хариуцлагатай засаглалын төлөөх идэвхтэй түншлэл ба иргэдийн оролцоо төсөл”-д шалгарч, уг төслийн дэмжлэгтэйгээр суманд 2014-2021 онд хэрэгжүүлэх “Сумын хөгжлийн төлөвлөгөө”-г боловсруулан баталсан.
* Мөн 2015 онд УИХ-ын Тамгын газар, Швейцарын хөгжлийн агентлаг, НҮБ-ын хөгжлийн хөтөлбөрийн хамтран хэрэгжүүлж буй “Нутгийн өөрөө удирдах байгууллагын чадавхыг бэхжүүлэх нь” төслөөс зарласан Иргэдийн Төлөөлөгчдийн Хурлын үйл ажиллагааг дэмжих 4.0 сая төгрөгийн тэтгэлэгт хөтөлбөрт шалгарч орон нутагт хэрэгжихээр батлагдсан “Иргэдийн оролцоог дэмжих замаар сонгуульт төлөөлөлөгчдийн хариуцлагыг нэмэгдүүлэхэд дэмжлэг үзүүлэх” төслийг амжилттай хэрэгжүүлж, Иргэдийн Төлөөлөгчдийн Хурлуудын нэгдсэн портал цахим хуудас KHURAL.MN цахим хуудасны үйл ажиллагааг хөгжүүлэх уралдаанд амжилттай оролцож 3-р байранд шалгарсан.
* 2016 онд Монгол Улсын Ерөнхийлөгчийн Тамгын газар, Швейцарын хөгжлийн агентлагийн хамтарсан Иргэдийн оролцоо” төслөөс зарласан “Нутгийн хөгжилд иргэний оролцоо” уралдаанд амжилттай оролцож 4 дүгээр байранд шалгарсан.
* ИТХ-ын ажлын сайн туршлагыг 2012 онд МНУХ, Конрад Аденауэрийн сантай хамтран гаргасан Нутгийн удирдлага-20 жилд номонд, 2015 онд Хөвсгөл аймгийн ИТХ-аас эмхэтгэн хэвлүүлсэн НӨУБ-ын тэргүүн туршлагын эмхэтгэлд болон 2016 онд УИХ-ын Тамгын газар, Швейцарын хөгжлийн агентлаг, НҮБ-ын хөгжлийн хөтөлбөрийн хамтран хэрэгжүүлж буй “Нутгийн өөрөө удирдах байгууллагын чадавхыг бэхжүүлэх нь” төслөөс эмхэтгэсэн “Иргэдийн Төлөөлөгчдийн Хурлыг дэмжих тэтгэлэг /Сайн туршлагын эмхтэтгэл/-д хэвлэгдсэн.
* 2012-2016 оны бүрэн эрхийн хугацаанд ИТХ-ын байгууллгаас сум орон нутгийн хөгжилд үнэтэй хувь нэмэр оруулсан болон ажлын амжилт бүтээл, ажил үйлсээрээ нутаг орны нэр хүндийг дуурсгаж яваа иргэдийг шагнаж алдаршуулах зорилгоор сумын шагнал “Нутгийн бахархал тэмдэг” болон ИТХ-ын “Хүндэт өргөмжлөл” шагналыг санаачлан баталсан.
* Байгууллагынхаа ажлын арга барилын талаар 80 хуудас бүхий товхимол, Монгол Улсад Нутгийн удирдлагын шинэ тогтолцоо үүсч хөгжсөнөөс хойшхи 20 жилийн ИТХ-ын түүхийн танилцуулгын товхимолыг эмхэтгэн хэвлүүлсэн.